வே. ஆனைமுத்து
{{Infobox officeholder|office=பொதுச்செயலாளர்,&lt;br/&gt;[[மார்க்சியப் பெரியாரியப் பொதுவுடைமைக் கட்சி]]|office1=பொதுச்செயலாளர்,&lt;br/&gt;[[மார்க்சியப் பெரியாரியப் பொதுவுடைமைக் கட்சி|பெரியார் சம உரிமைக் கழகம்]]|nationality=[[தமிழர்]]|mainwidth=26em|termstart1=8 ஆகத்து 1976|termend1=13 மார்ச் 1988|termstart=13 மார்ச் 1988|termend=6 ஏப்ரல் 2021|birth_date=21 சூன் 1925|birth_place=முருக்கன்குடி, பிரிக்கப்படாத [[திருச்சினாப்பள்ளி மாவட்டம்]],&lt;br/&gt;[[சென்னை மாகாணம்]], [[பிரித்தானிய இந்தியா]] (தற்போது&lt;br/&gt; [[பெரம்பலூர் மாவட்டம்]], [[தமிழ்நாடு]], [[இந்தியா]])|death_date={{death date and age|df=yes|2021|4|6|1925|6|21}}&lt;ref&gt;{{cite book|editor1-last=|title=மார்க்சிய, பெரியாரிய அறிஞர் வே.ஆனைமுத்து காலமானார்: ஸ்டாலின் இரங்கல்|publisher=தி ஹிந்து தமிழ் நாளிதழ்  |year=06   ஏப்ரல் 2021|url=https://www.hindutamil.in/news/tamilnadu/655680-marxist-and-periyar-scholar-v-anamuthu-passes-away-stalin-s-condolences.html}}&lt;/ref&gt;|death_place=[[புதுச்சேரி]], [[இந்தியா]]|citizenship=இந்தியர்|image=Anaimuthu.jpg|caption=2015-ஆண்டுவாக்கில் ஆனைமுத்து|parents=பூவாயி (தாய்)&lt;br/&gt;வேம்பாயி (தந்தை)|spouse={{unbulleted list|{{marriage|சுசிலா|1954}}}}|children=தமிழ்செல்வி &lt;br/&gt; பன்னீர்செல்வம் &lt;br/&gt; அருள்செல்வி&lt;br/&gt; வெற்றி &lt;br/&gt; வீரமணி &lt;br/&gt; அருள்மொழி &lt;br/&gt;கோவேந்தன்|1blankname=துணைப் பொதுச் செயலாளர்கள்|1namedata=[[இரா.திருநாவுக்கரசு]]&lt;br/&gt;[[வாலாசா வல்லவன்]]|successor=துரை சித்தார்த்தன்|predecessor1=''பதவி உருவாக்கம்''|successor1=''அவரே'' ([[மார்க்சியப் பெரியாரியப் பொதுவுடைமைக் கட்சி|மா.பெ.பொ.க]])|predecessor=''பதவி உருவாக்கம்''|otherparty=[[Image:Flag of Dravidar Kazagam.svg|24px]] [[திராவிடர் கழகம்]] (1960-75)|religion=[[இறை மறுப்பு]]|honorific-prefix=பெரியார் பெருந்தொண்டர்|alma_mater=[[அண்ணாமலைப் பல்கலைக்கழகம்]]}}
 
 '''வே. ஆனைமுத்து''' (21 சூன் 1925 - 6 ஏப்ரல் 2021) [[பகுத்தறிவு]]த் தந்தை [[பெரியார்|பெரியாரின்]] அடியொற்றி அவரது சுயமரியாதைப் பாதையில் பெரியாரிய நெறியில் தனது இயக்கத்தைக் கட்டமைத்து ஆண்டுதோறும் சுயமரியாதை உள்ள இளைஞர்களுக்குப் பயிற்சி வகுப்பு நடத்தி இளைஞர்களைப் பெரியாரிய நெறியோடு மார்க்சிய, அம்பேத்காரிய நெறிகளையும் போதித்து வந்தவர்.&lt;ref&gt;{{cite book|editor1-last=|title=பெரியாரிய இயக்கங்கள் முன்னெடுக்க வேண்டியவை... - ஆனைமுத்து பட்டியல்|publisher=விகடன் இதழ் |year=12 ஜூலை  2020|url=https://www.vikatan.com/news/politics/anaimuthu-explains-what-periyarist-organizations-should-do}}&lt;/ref&gt;
 
 == பிறப்பும் கல்வியும் ==
 இன்றைய [[பெரம்பலூர் மாவட்டம்]] முருக்கன்குடி எனும் சிற்றூரில் வேம்பாயி - பூவாயி அம்மாள் இணையருக்கு மூத்த மகனாக  21 சூன் 1925 அன்று பிறந்தார் ஆனைமுத்து.
 
 1940 இல் [[கடலூர் மாவட்டம்]] [[வீரானந்தபுரம் ஊராட்சி|வீரானந்தபுரத்தைச்]] சேர்ந்த ஆசிரியர் [[ந. கணபதி (பகுத்தறிவாளர்)|ந. கணபதியின்]] வழிகாட்டுதலால் பகுத்தறிவுக் கொள்கைகளை ஏற்றார்.
 
 இன்றைய [[நாமக்கல் மாவட்டம்]] [[பரமத்தி-வேலூர்|பரமத்தி-வேலூரில்]] உள்ள [[கந்தசாமிக் கண்டர் கல்லூரி|கந்தசாமி கண்டர் உயர்நிலைப் பள்ளியில்]] படிக்கும்போது &quot;தமிழ் மறவர்&quot; [[வை. பொன்னம்பலனார்]] தொடர்பால் [[தனித்தமிழ்]], [[பெரியாரியல்|பெரியாரிய]] கொள்கைகளில் தெளிவு பெற்றார். அங்கு 11 அக்டோபர்  1944 அன்று பெரியாரின் சொற்பொழிவை நேரில் கேட்டார்.&lt;ref&gt;{{cite book|editor1-last=|title=96 வயது ‘பெரியாரிய அறிஞர்’ வே.ஆனைமுத்துவுக்கு கரோனா- சென்னை ஓமந்தூரார் அரசு மருத்துவமனையில் சிகிச்சை|publisher=தி ஹிந்து தமிழ் நாளிதழ் |year=07 டிசம்பர் 2020|url=https://www.hindutamil.in/news/tamilnadu/609082-ve-anaimuthu.html}}&lt;/ref&gt;
 
 1946 முதல் 1949 வரை [[அண்ணாமலைப் பல்கலைக்கழகம்|அண்ணாமலைப் பல்கலைக்கழகத்தில்]] பயிலும்போது அங்கு நூலகத்தில் இருந்த தமிழ், ஆங்கில நூல்களைக் கற்று தன் அறிவை மேம்படுத்திக்கொண்டார். [[திராவிடநாடு (இதழ்)|''திராவிடநாடு'']], பல்லவநாடு, அணில், குமரன் ஆகிய இதழ்களில் கட்டுரையும் பாடல்களும் எழுதினார்
 
 == செயல்பாடுகள் ==
 
 === இதழியல், அரசுப்பணி, போராட்டம் ===
 பெரியார் 14 சனவரி 1949 அன்று சென்னையில் நடத்திய திருக்குறள் மாநாட்டைத் தொடர்ந்து 1950-இல் [[திருக்குறள் வீ. முனிசாமி|திருக்குறள் வீ. முனிசாமியை]] ஆசிரியராகக் கொண்டு ஆசிரியர் கணபதியும் ஆனைமுத்துவும் (துணை ஆசிரியர் மற்றும் பொறுப்பாளர்) சேர்ந்து ''குறள்மலர்'' என்னும் கிழமை இதழைத் திருச்சியில் தொடங்கினார். 25 கிழமைகளில் அவ்விதழில் 50-க்கும் மேற்பட்ட கட்டுரைகளை எழுதினார். பின்னர், முனிசாமியுடன் ஏற்பட்ட பிணக்கால் அதில் இருந்து வெளியேறினார்.
 
 1952-இல் [[அரகண்டநல்லூர்]] [[ஒழுங்குமுறை விற்பனைக் கூடம்|ஒழுங்குமுறை விற்பனைக் கூடத்தில்]] பணிக்கு சேர்ந்தார். 1956-இல் அரசுப் பணியைத் துறந்து [[திருச்சிராப்பள்ளி]]யில் குடியேறினார்.
 
 11 சனவரி 1957 அன்று ''குறள் முரசு'' என்ற ஏட்டைத் தொடங்கினார். அதில் அரசியல் விழிப்புணர்வுக் கட்டுரைகளை எழுதிவந்தார். அவை பெரியாரால் போற்றப்பட்டு, [[குடி அரசு|''குடிஅரசு'']] இதழிலும் வெளியிடப்பட்டன.
 
 26 நவம்பர் 1957 அன்று [[இந்திய அரசியலமைப்பு]] நகலை எரித்துப் போராட்டத்தில் ஈடுபட்டார். இதற்காக 18 மாதம் கடுங்காவல் தண்டனை பெற்றார்.
 
 === திராவிடர் கழகம் (1960-75) ===
 1960-இல் மீண்டும் திருச்சியில் குடியேறி [[திராவிடர் கழகம்|திராவிடர் கழகத்தின்]] (தி.க.) பணிகளில் தீவிரமாக ஈடுபட்டார். பொருளாதார தேவைக்காக 1963 முதல் 1975 வரை ''தமிழ்நாடு தனிப்பயிற்சிக் கல்லூரி''யை நடத்தினார். மாநிலம் முழுவதும் இயக்கப் பயிற்சி வகுப்புகளுக்கு வழிசெய்தார்.
 
 பொறியாளர் கு. ம. சுப்பிரமணியம், நோபுள் கோவிந்தராசலு போன்றோர் துணையுடன் 7 மார்ச் 1970 அன்று திருச்சியில் 'சிந்தனையாளர் கழகத்தை'த் தொடங்கினார். துவக்க விழாவில் பெரியார் கலந்து கொண்டு துவக்கிவைத்தார்.
 
 1971 முதல் 1974&lt;ref&gt;{{Citation|title=பெரியாரைப் புரிந்து கொள்ள உதவிய தோழர் வே. ஆனைமுத்துவின் உழைப்பு {{!}} பேரா. வீ. அரசு {{!}} Prof. V. Arasu|url=https://www.youtube.com/watch?v=xoc_Qo7RsE0|accessdate=2023-07-29|language=ta-IN}}&lt;/ref&gt; வரை உழைத்து ''பெரியார் ஈ.வே.ரா சிந்தனைகள்'' என்ற மூன்று தொகுதிகளை தொகுத்து சிந்தனையாளர் கழகத்தின் சார்பில் நூலாக்கினார். அந்த தொகுப்பு நூல்களை 1 சூலை 1974 அன்று அப்போதைய தமிழ்நாட்டு முதலமைச்சரான [[மு. கருணாநிதி]] வெளியிட்டார்.
 
 17 ஆகத்து 1973 அன்று திருச்சியில் பாவேந்தர் அச்சகத்தைத் தொடங்கினார். மறு ஆண்டு அதே நாள் தொடங்கி [[சிந்தனையாளன் (இதழ்)|''சிந்தனையாளன்'']] என்ற திங்களிதழைத் தன் சொந்த பொறுப்பில் வெளியிட்டார்.
 
 பெரியாரின் மறைவுக்குப் பிறகான தி.க.வின் போக்குகளை விமர்சித்து மத்தியக்குழு உறுப்பினர்களுக்கு அச்சிட்ட அறிக்கைகளை அனுப்பியமைக்காக 16 நவம்பர் 1975 அன்று தி.க மத்தியக் குழுவில் இருந்தும், தி.க.வில் இருந்தும் நீக்கப்பட்டார்.
 
 === பெரியார் சம உரிமைக் கழகம் (1976-88) ===
 இன்றைய [[மயிலாடுதுறை மாவட்டம்]] [[சீர்காழி]]யில் 8 ஆகத்து 1976 அன்று சேலம் அ. சித்தையன், சீர்காழி மா. முத்துச்சாமி, ஆ.செ. தங்கவேலு, ந. கணபதி, தக்கோலம், கா.ந.ஜலநாதன் ஆகிய தோழர்களின் துணையுடன் ''பெரியார் சம உரிமைக் கழகம்'' என்ற அமைப்பைத் துவக்கினார்.
 
 1978-இல் [[இந்திய அரசு|ஒன்றிய அரசுக்]] கல்வியிலும், வேலையிலும் பிற்படுத்தப்பட்டோருக்கு [[இட ஒதுக்கீடு]] கோரி அன்றைய [[இந்தியக் குடியரசுத் தலைவர்|குடியரசுத் தலைவர்]] [[நீலம் சஞ்சீவ ரெட்டி|நீலம் சஞ்சீவ ரெட்டியிடம்]] நேரில் கோரிக்கை வைத்தார். மேலும் [[உத்தரப் பிரதேசம்|உத்தரப் பிரதேச]] (உ.பி.) மாநிலம் [[முசாபர்நகர்|முசாபர்நகரில்]] [[பிற்படுத்தப்பட்டோர்]] மாநாட்டைத் தொடங்கி வைத்தார். அதன் விளைவாக [[பீகார்]] மாநிலத்தில் முதன் முறையாகப் பிற்படுத்தப்பட்டோருக்கு 20% ஒதுக்கீடு வழங்கப்பட்டது.
 
 1979-இல் [[தில்லி|தில்லியில்]] பெரியார் நூற்றாண்டு விழாவை அன்றைய [[இந்திய துணைப் பிரதமர்|இந்தியத் துணைத் தலைமையமைச்சர்]] [[ஜெகசீவன்ராம்|ஜெகஜீவன்ராமை]] வைத்துத் தொடங்கி வைத்தார். அக் காலத்தில் ஆனைமுத்துவால் தொகுக்கப்பட்ட &quot;தந்தைப் பெரியாரின் இடஒதுக்கீடு&quot; கருத்துக்களின் [[இந்தி]] மொழிபெயர்ப்பு வெளியிடப்பட்டது. இடஒதுக்கீடு தொடர்பில் அன்றைய [[இந்தியத் தலைமை அமைச்சர்]] [[மொரார்ஜி தேசாய்|மொரார்ஜி தேசாயைச்]] சந்தித்தார். இடஒதுக்கீடு குறித்த விழிப்புணர்வு பரப்புரைகளைப்  [[அசாம்]], பீகார், [[கேரளம்]], [[கருநாடகம்]], [[இராசத்தான்]], உ. பி., [[மேற்கு வங்காளம்]] முதலிய மாநிலங்களில் நடத்தினார். தமிழ்நாட்டில் பிற்பட்டோருக்கு 31 விழுக்காட்டிலிருந்து 60 விழுக்காடாக உயர்த்தக்கோரி அன்றைய [[தமிழ்நாட்டு முதலமைச்சர்களின் பட்டியல்|முதல்வர்]] [[ம. கோ. இராமச்சந்திரன்|ம. கோ. இராமச்சந்திரனிடம்]] கோரிக்கை வைத்தார். இதன் வழியே பிற்படுத்தப்பட்டோருக்கு 50 விழுக்காடு ஒதுக்கீடு வழங்கப்பட்டது.
 
 1980-இல் ''சிந்தனையாளனி''ல் வெளிவந்த இவரின் கட்டுரைகள் தொகுக்கப்பட்டுப் பல நூல்களாக வெளிவந்தன. [[தலித்தியல்|தலித்தியச்]] செயல்பாட்டாளர் [[கன்சிராம்]] நடத்திய [[பாம்செப்|அனைத்து இந்திய பிற்படுத்தப்பட்ட மற்றும் சிறுபான்மை சமூகங்களின் பணியாளர்கள் கூட்டமைப்பு]] (BAMCEF) கூட்டங்களில் தலைமையேற்கவும் சிறப்புரையாற்றவும் அழைக்கப்பட்டார்.
 
 1982-இல் ஆனைமுத்துவின் பல போராட்டங்களைத் தொடர்ந்து அன்றைய [[இந்தியாவின் உள்துறை அமைச்சர்|உள்துறை அமைச்சர்]] அவரைப் பேச்சுவார்த்தைக்கு அழைப்பு விடுத்தார். அதைத் தொடர்ந்து [[மண்டல் ஆணைக்குழு]] அறிக்கை, [[இந்திய நாடாளுமன்றம்|நாடாளுமன்றத்தில்]] வெளியிடப்பட்டது.
 
 === மார்க்சியப் பெரியாரியப் பொதுவுடைமைக் கட்சி (1988-2021) ===
 பெரியார் சம உரிமைக் கழகம், 13 மார்ச் 1988 அன்று [[மார்க்சியப் பெரியாரியப் பொதுவுடைமைக் கட்சி]] எனப் பெயர் மாற்றப்பட்டது.
 
 1991-இல் தில்லியில் பெரியார் பிறந்தநாள் விழாக்களையும், பிற வடமாநிலங்களில் பெரியார் கொள்கைப் பரப்புரைகளையும் முன்னெடுத்தார்.
 
 1994-இல் [[ஈழம்|ஈழச்]] செயல்பாட்டாளர் [[எஸ். ஏ. டேவிட்]] துணையுடன் &quot;பெரியார் ஈரா&quot; (Periyar Era) என்ற ஆங்கிலத் திங்களிதழைத் தொடங்கினார்.
 
 1996- திருக்குறள் மாநாட்டை நடத்தினார். பெரியார் பற்றிய சொற்பொழிவு மற்றும் ஆய்வுக்காக [[மலேசியா]] சென்றார். வட இந்தியாவின் 30 மாவட்டங்களில் இடஒதுக்கீட்டைஆதரித்துப் பரப்புரை செய்தார்.
 
 2005-இல் மீண்டும் மலேசியாவுக்கும் அதன்பின் [[சிங்கப்பூர்]], மற்றும் [[இலங்கை|இலங்கைக்கும்]] பயணம் செய்தார்.
 
 == படைப்புகள் ==
 # பெரியார் ஈ.வெ.ரா சிந்தனைகள் 3 தொகுதிகள் - தொகுப்பாசிரியர்
 # சிந்தனையாளர்களுக்குச் சீரிய விருந்து
 # தீண்டாமை நால்வருணம் ஒழிப்போம்
 # பெரியார் கொள்கைகள் வெற்றிபெற பெரியார் தொண்டர்கள் செய்ய வேண்டியது என்ன?
 # விகிதாசார இடஒதுக்கீடு செய்! (தமிழ் மற்றும் ஆங்கிலம்)
 # பெரியாரியல் - இரண்டு தொகுதிகள்
 # [[தத்துவ விவேசினி]] (தொகுப்பு)
 
 {| class=&quot;wikitable&quot;
 |-
 பெரியார் ஈ.வெ.ரா சிந்தனைகள் தொகுதி நூலை முப்பது ஆண்டுகளுக்குப் பிறகு இரண்டாம் பதிப்பாக கொண்டு வந்தார். [http://thamiziniyan.com/?tag=%E0%AE%AA%E0%AF%86%E0%AE%B0%E0%AE%BF%E0%AE%AF%E0%AE%BE%E0%AE%B0%E0%AF%8D-%E0%AE%88-%E0%AE%B5%E0%AF%86-%E0%AE%B0%E0%AE%BE-%E0%AE%9A%E0%AE%BF%E0%AE%A8%E0%AF%8D%E0%AE%A4%E0%AE%A9%E0%AF%88%E0%AE%95 மேலும் தகவலுக்கு]
 |}
 
 == தனி வாழ்க்கை ==
 22 ஆகத்து, 1954 அன்று  பொன்னம்பலனார் தலைமையில் கடலூர் வண்ணரப்பாளையம் ஆ. சுப்ரமணிய நாயகர் - தையல்நாயகி இணையரின் மகள் சுசிலாவைத் திருமணம்  செய்திருந்தார் ஆனைமுத்து. இவர்களுக்கு தமிழ்ச்செல்வி, பன்னீர்ச்செல்வம், அருள்செல்வி, வெற்றி, வீரமணி, அருள்மொழி, கோவேந்தன் என ஏழு பிள்ளைகள் உள்ளனர்.
 
 == மறைவு ==
 [[புதுச்சேரி]]யில் 6 ஏப்ரல் 2021 அன்று [[மாரடைப்பு|மாரடைப்பால்]] தமது 96-ஆம் அகவையில் மறைந்தார் ஆனைமுத்து.&lt;ref&gt;[https://www.bbc.com/tamil/india-56649480 பெரியாரிய ஆய்வாளர் வே. ஆனைமுத்து காலமானார்]&lt;/ref&gt;&lt;ref&gt;{{Cite web|url=https://www.vinavu.com/2021/04/06/com-anaimuthu-pioneer-dravidian-movement-pala-condolence/|title=தோழர் வே.ஆனைமுத்து- வின் மறைவு சமூகத்தின் பேரிழப்பு {{!}}{{!}} ம.க.இ.க அஞ்சலி|last=பிரிவு|first=வினவு செய்திப்|date=2021-04-06|website=வினவு|language=en-US|access-date=2023-04-10}}&lt;/ref&gt; மறைவிற்கு முன்னர் [[கோவிட்-19]] தொற்றால் சென்னை அரசு மருத்துவமனையில் தங்கி மருத்துவ சிகிச்சை பெற்றுக் கொண்டிருந்தார்.&lt;ref&gt;[https://www.hindutamil.in/news/tamilnadu/609082-ve-anaimuthu.html  96 வயது ‘பெரியாரிய அறிஞர்’ வே.ஆனைமுத்துவுக்கு கரோனா- சென்னை ஓமந்தூரார் அரசு மருத்துவமனையில் சிகிச்சை]&lt;/ref&gt; அவரின் விருப்பத்தின்படி அவரது உடல் மருத்துவக் கொடையாக சென்னை [[போரூர்|போரூரில்]] உள்ள [[சிறீ இராமச்சந்திரா மருத்துவக் கல்லூரி மற்றும் ஆய்வுக் கழகம்|சிறீ இராமச்சந்திரா மருத்துவக் கல்லூரிக்கு]] 7 ஏப்ரல் அன்று மாலை 5:30 மணிக்கு அளிக்கப்பட்டது.
 
 == மேற்கோள்கள் ==
 {{Reflist}}
 
 == வெளி இணைப்புக்கள் ==
 * [http://www.keetru.com/index.php?option=com_content&amp;view=article&amp;id=24195&amp;Itemid=139 ‘திருச்சி வே. ஆனைமுத்து கருத்துக் கருவூலம்’]
 * [https://www.keetru.com/index.php/2010-06-24-04-33-44/sithanaiyalan-apr2022/43769-2022-05-26-01-54-48 புதிய சிந்தனையாளன் தோற்றம்]
 * [https://www.thehindu.com/opinion/op-ed/the-world-knew-him-as-periyars-editor/article34285096.ece V. Anaimuthu | The world knew him as Periyar's editor]
 
 [[பகுப்பு:1925 பிறப்புகள்]]
 [[பகுப்பு:2021 இறப்புகள்]]
 [[பகுப்பு:பெரம்பலூர் மாவட்ட நபர்கள்]]
 [[பகுப்பு:பெரியாரிய அறிஞர்கள்]]
 [[பகுப்பு:தமிழ் இறைமறுப்பாளர்கள்]]